
Különböző morfológiájú WO3 nanokristályok előállítása és fotokatalitikus vizsgálata

Kulcsszavak: Volfram-trioxid, hidrotermális kezelés, fotokatalikus aktivitás, kristálytani “alakszabászat”, nanokompozitok
Különböző alakú WO3 félvezetőket és WO3/TiO2 nanokompozitokat állítottunk elő volframsavból (H2WO4), nátrium-volframát-hidrátból (Na2WO4∙2H2O) és ammónium metavolframát-hidrátból ((NH4)6H2W12O40∙xH2O), hidrotermális kristályosítást alkalmazva a WO3 előállítás esetében. Az így előállított nanokristályos anyagokat úgy szerkezetileg, mint morfológiailag sikeresen jellemeztük különböző méréstechnikákkal (TEM, SEM, XRD és DRS). A fotokatalitikus aktivitásuk meghatározására UV és/vagy látható fény megvilágítás mellett fenolt, metil-narancsot és oxálsavat bontottunk.



